CELEX: 62014CN0215
Language: ro
Date: 2014-04-28 00:00:00
Title: Cauza C-215/14: Cerere de decizie preliminară introdusă de High Court of Justice, Chancery Division (Regatul Unit) la 28 aprilie 2014 – Société de Produits Nestlé SA/Cadbury UK Ltd

21.7.2014   
            
            
               RO
            
            
               Jurnalul Oficial al Uniunii Europene
            
            
               C 235/6
            
         Cerere de decizie preliminară introdusă de High Court of Justice, Chancery Division (Regatul Unit) la 28 aprilie 2014 – Société de Produits Nestlé SA/Cadbury UK Ltd
   (Cauza C-215/14)
   2014/C 235/08
   Limba de procedură: engleza
   
      Instanța de trimitere
   
   High Court of Justice, Chancery Division (England and Wales)
   
      Părțile din procedura principală
   
   
      Apelantă: Société de Produits Nestlé SA
   
      Intimată: Cadbury UK Ltd
   
      Întrebările preliminare
   
   
               1)
            
            
               Pentru a stabili dacă o marcă a dobândit caracter distinctiv ca urmare a utilizării, în sensul articolului 3 alineatul (3) din Directiva 2008/95/CE (1), este suficient ca solicitantul înregistrării să demonstreze că la data relevantă un segment semnificativ al mediilor interesate recunoaște marca și o asociază cu produsele solicitantului, în sensul că, dacă ar trebui să identifice persoana care a comercializat produsele care poartă această marcă, l-ar indica pe solicitant, sau este necesar ca solicitantul să demonstreze că un segment semnificativ al mediilor interesate consideră marca respectivă (spre deosebire de orice alte mărci care ar putea fi de asemenea prezente) drept indicație a originii produselor?
            
         
               2)
            
            
               În cazul în care forma constă în trei caracteristici esențiale, dintre care una este impusă de însăși natura produsului, iar celelalte două sunt necesare pentru obținerea unui rezultat tehnic, înregistrarea acestei forme ca marcă este interzisă de articolul 3 alineatul (1) litera (e) punctul (i) și/sau punctul (ii) din Directiva 2008/95/CE?
            
         
               3)
            
            
               Articolul 3 alineatul (1) litera (e) litera (ii) din Directiva 2008/95/CE trebuie interpretat în sensul că interzice înregistrarea formelor care sunt necesare pentru obținerea unui rezultat tehnic din punctul de vedere al modului în care produsele sunt fabricate, iar nu din punctul de vedere al modului în care funcționează produsele?
            
         
      (1)  Directiva 2008/95/CE a Parlamentului European și a Consiliului din 22 octombrie 2008 de apropiere a legislațiilor statelor membre cu privire la mărci (JO L 299, p. 25).